Sunža

Sunža (2015. aastani Ordžonikidzevskaja) on linn (2015. aastani staniitsa ja seejärel 2016. aastani alev) Venemaal Inguššias, Sunža rajooni keskus. Asub Sunža jõe orus Tšetšeenia piiri ääres. 

 Elanikkond 
Ordžonikidzevskajas elas 2010. aasta rahvaloenduse andmeil 61 577 inimest. See oli elanike arvult Inguššia suurim asula Nazrani järel ja Venemaa suurim maa-asula. 2002. aasta rahvaloenduse andmeil oli 48% elanikest ingušid ja 50% tšetšeenid. 2010. aasta rahvaloenduse andmeil moodustasid ingušid 90% elanikest ja tšetšeenide osakaal oli 7,5% ja venelaste osakaal 0,9%.

 Rahvusgrupp 1939  1970 1979 2002  2010  Arv % Arv % Arv % Arv % Arv % Ingušid 57 0,69 % 4 694 29,60 % 7 262 46,56 % 30 916 47,48 % 55 480 90,07 % Tšetšeenid 97 1,18 % 490 3,09 % 873 5,60 % 32 789 50,36 % 4 647 7,54 % Venelased 7 669 92,97 % 9 419 59,39% 6 643 42,62 % 887 1,36 % 561 0,91 % Teised 426 5,16 % 1 256 7,92 % 810 5,19 % 520 0,80 % 910 1,48 % Rahvaarv 8 249 100 % 15 859 100 % 15 588 100 % 65 112 100 % 61 598 100 %

 Ajalugu 
Asula rajati 1850. aastal Sunženskaja staniitsana. 1852. aastal nimetati see vene kindrali Nikolai Sleptsovi auks Sleptsovskajaks. 1939. aastal sai see Grigori Ordžonikidze järgi nime Ordžonikidzevskaja. 17. mail 2015 korraldati rahvaküsitlus, millel enamus osalenud linnakodanikke toetas asula linnaliseks muutmist ja uue nime Sunža andmist.http://www.ingushetia.ru/m-news/archives/022695.shtml#more

 Transport 
Asulat läbib 1894. aastal valminud Groznõi–Beslani raudtee. Läänepiiril asub sõjaväelennuväli.

13. septembril 2015 toimusid alevi volikogu valimised.

 Viited 

Kategooria:Inguššia linnad